**ROMÂNIA**

**CONSILIUL LOCAL AL MUNICIPIULUI BRAŞOV**

**Direcţia de ASISTENȚĂ SocialĂ BRAȘOV**

Str. Panselelor, nr. 23, Braşov, cod postal 500419

Tel+40-368-469995, +40-368-465415,+40-368-464081, Fax. 0368-464083

www.dasbv.ro; dasbv@dasbv.ro

Operator de date cu caracter personal nr. 10326

Serviciul Resurse Umane Ind. dos.: 2A

 Nr. înreg: 30607 Data: 17.03.2023

 **ANUNŢ**

**PENTRU CONCURSUL DE ANGAJARE PE UN POST CONTRACTUAL**

**DIN DATA DE 11.04.2023**

 **DIRECŢIA DE ASISTENȚĂ SOCIALĂ (DAS) BRAŞOV** organizează în data de 11.04.2023 concurs de angajare personal, pentru ocuparea pe perioadă nedeterminată a unui post contractual vacant, în temeiul HG nr.1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice.

 **I) Cerinţe comune pentru ocuparea postului scos la concurs:**

 Conform art. 15 din HG nr.1336/2022, poate ocupa un post vacant persoana care îndeplineşte condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare:

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

**II) Postul cu normă întreagă, scos la concurs şi cerinţele specifice, pentru ocuparea pe perioadă nedeterminată:**

**Biroul Achiziţii Publice, Aprovizionare:**

- **un post de referent MI**: studii medii liceale absolvite cu diplomă de bacalaureat; minimum 3 ani şi 6 luni vechime pe posturi care presupun studii medii; cunoştinţe de utilizare a calculatorului nivel de bază.

Menţionăm că vechimea solicitată se raportează la durata normală a timpului de muncă, fiind calculată prin raportare la fracţiunea de normă lucrată şi se demonstrează cu documente corespunzătoare.

 Bibliografia pentru concurs este prezentată în anexa anunţului postat pe site-ul [www.dasbv.ro](http://www.dasbv.ro) al Direcției de Asistență Socială Brașov, la rubrica Informaţii publice/Anunţuri/ Concursuri.

 **În vederea participării la concurs, candidatul va depune următoarele** **documente necesare înscrierii**:

 a) formular de înscriere la concurs, care se completează pe un formular tipizat, pus la dispoziție de Serviciul Resurse Umane;

 b) copia actului de identitate sau orice alt document care atestă identitatea, potrivit legii, aflate în termen de valabilitate;

 c) copia certificatului de căsătorie sau a altui document prin care s-a realizat schimbarea de nume, după caz;

 d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de instituţia publică;

 e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

 f) certificat de cazier judiciar sau, după caz, extrasul de pe cazierul judiciar;

 g) adeverinţă medicală care să ateste starea de sănătate corespunzătoare, eliberată de către medicul de familie al candidatului, sau de către unităţile sanitare abilitate, cu cel mult 6 luni anterior derulării concursului; adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii; pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii;

 h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare;

 i) curriculum vitae, model comun European.

  Copiile de pe actele prevăzute la lit. b)-e), precum şi copia certificatului de încadrare într-un grad de handicap prevăzut la lit. g) se prezintă însoţite de documentele originale, care se certifică cu menţiunea „conform cu originalul“, de către secretarul comisiei de concurs.

  Cazierul judiciar şi certificatul de integritate comportamentală pot fi înlocuite cu o declaraţie pe propria răspundere privind antecedentele penale.

 În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la instituţia publică competentă cu eliberarea certificatelor de cazier judiciar şi a certificatelor de integritate are obligaţia de a completa dosarul de concurs cu originalele documentelor prevăzute la lit. f) şi lit.h), anterior datei de susţinere a probei scrise, respectiv cel târziu în data de 10.04.2023 ora 15.

 Dosarele de candidatură se depun în format fizic până cel târziu în data de 03.04.2023, ora 16, la sediul DAS din Brașov, str. Panselelor nr.23.

 Dosarul de candidatură se poate depune şi prin Poșta Română, serviciul de curierat rapid, poșta electronică a instituției publice dasbv@dasbv.ro, până la ora şi data limită de depunere a acestuia în format fizic la sediul angajatorului, respectiv 03.04.2023, ora 16.

 Transmiterea documentelor prin poşta electronică a instituţiei publice se realizează în format .pdf cu volum maxim de 1 MB, documentele fiind acceptate doar în formă lizibilă.

 În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică a instituţiei publice, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute mai sus, la lit. b)-e), în original, pentru certificarea acestora, pe tot parcursul desfăşurării concursului, până cel în data de târziu de data de 11.04.2023, ora 9.

 Dacă un candidat nu poate depune personal cererea de înscriere va împuternici notarial un reprezentant. De asemenea actele care nu pot fi înaintate în original pentru verificare vor putea fi înlocuite cu acte în copie, autentificate notarial.

 În termen de 2 zile lucrătoare de la data expirării termenului de depunere a dosarelor, comisia de concurs are obligaţia de a selecta dosarele de concurs. Rezultatele selecţiei dosarelor de concurs se afişează în termen de o zi lucrătoare de la expirarea termenului prevăzut pentru selecţie, respectiv cel târziu în data de 06.04.2023, pe site-ul [www.dasbv.ro](http://www.dasbv.ro), la rubrica Informaţii publice/Anunţuri/Concursuri şi la avizierul de la sediul central al instituţiei din Braşov, Str. Panselelor nr. 23.

 Proba scrisă se organizează în data de 11.04.2023 ora 10.00 la sediul DAS din Brașov, str. Panselelor nr.23. Interviurile vor avea loc în data de 18.04.2023 ora 10.00, la sediul DAS din Brașov, str. Panselelor nr.23. Atât la proba scrisă, cât şi la interviu, vor fi admişi doar candidaţii care obţin minimum 50 de puncte.

 Comunicarea rezultatelor la fiecare probă a concursului se realizează prin afişare la sediul instituţiei şi pe site-ul [www.dasbv.ro](http://www.dasbv.ro), la rubrica Informaţii publice/Anunţuri/Concursuri, în termen de o zi lucrătoare de la data finalizării probei.

 După afişarea rezultatelor obţinute la selecţia dosarelor de înscriere, proba scrisă şi interviu, candidaţii nemulţumiţi pot depune, după caz, contestaţie la serviciul Resurse umane, în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise şi al interviului, în condiţiile legii. Astfel pot interveni modificări privind data susţinerii interviurilor, în raport cu programarea mai sus menţionată.

 Interviurile se susțin într-un termen de maximum 4 zile lucrătoare de la data susținerii probei scrise. Data şi ora modificate se vor stabili ținând seama de data şi ora afişării rezultatelor probei anterioare şi de depunerea după caz, a unor contestaţii. Termenele de depunere a contestațiilor și programarea interviurilor se vor comunica pe site-ul [www.dasbv.ro](http://www.dasbv.ro), la rubrica Informaţii publice/ Anunţuri/ Concursuri şi la avizierul de la sediul instituţiei din Braşov, Str. Panselelor nr. 23.

 Bibliografia şi datele necesare sunt postate pe site-ul [www.dasbv.ro](http://www.dasbv.ro) al Direcției de Asistență Socială Brașov, la rubrica Informaţii publice/Anunţuri/Concursuri.

 Informaţii se pot obține şi la sediul central al instituției din Braşov, Str. Panselelor nr. 23, Serviciul Resurse Umane, orele 8.00- 16.00, inclusiv la telefonul 0368-469995 int.857, sau 0727-760919.

|  |  |  |  |  |
| --- | --- | --- | --- | --- |
|  **Nr.****crt.** | **Atribuţia şi funcţia publică** | **Prenumele şi numele** | **Data** | **Semnătura** |
| 1. | AprobatDirector general | Mariana Topoliceanu |  |  |
| 2. | Verificat Şef serviciu | Adina Ţierean |  |  |
| 3. | ElaboratInspector superior | Radu Corşatea | Nr.pag. | 3 | Nr.ex. | 1 | 17.03.2023 |  |